


RAPORT DE SPECIALITATE
la proiectul de hotărâre aprobarea trecerii din domeniul public în domeniul privat al Comunei Șoldanu a imobilului situat în intravilanul Satului Negoești, Tarlaua 29, Parcela 3, număr cadastral 20338

Subsemnații, Angela-Camelia BUȘTĂ, inspector în cadrul compartimentului financiar-contabil și Rodica DUMITRESCU, inspector în Compartimentul urbanism, cadastru și agricultură ale Aparatului de specialitate al Primarului Comunei Șoldanu:
Văzând:
· Proiectul de hotărâre nr. 36 din 16.06.2023 privind aprobarea trecerii din domeniul public în domeniul privat al Comunei Șoldanu a imobilului situat în intravilanul Satului Negoești, Tarlaua 29, Parcela 3, număr cadastral 20338;
· Referatul de aprobare nr. 3404 din 16.06.2023, întocmit de Viceprimarul cu atribuții de primar al comunei Șoldanu, Valeriu MUSTĂȚEA, prin care arată necesitatea aprobării trecerii din domeniul public în domeniul privat al Comunei Șoldanu a imobilului situat în intravilanul Satului Negoești, Tarlaua 29, Parcela 3, număr cadastral 20338.
Verificând conformitatea cu prevederile: 
· art. 20 alin. (1) lit. e) și k) din Legea nr. 273/2006 privind finanțele publice locale, cu modificările și completările ulterioare;
· Hotărârii Guvernului României nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor;
· art. 87 alin. (5), art. 129 alin. (1), alin. (2) lit. c), art. 136, art. 286 alin. (4), art. 289, art. 290, art. 361 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare. 
Luând în considerare:
· Definiția domeniului public, conform prevederilor art. 286 alin. (4) COROBORATE CU CELE ALE Anexei nr. 4  din Codul administrativ, aprobat prin Ordonanța de urgență a Guvernului nr. 57/2019: „Domeniul public al comunei, al Orașului sau al municipiului este alcătuit din bunurile prevăzute in anexa nr. 4, precum si din alte bunuri de uz sau de interes public local, declarate ca atare prin hotărâre a consiliului local, daca nu sunt declarate prin lege ca fiind bunuri de uz sau de interes public național ori județean”.
· Hotărârea Consiliului local al comunei Șoldanu nr. 15/27.08.1999 privind însușirea inventarului bunurilor care alcătuiesc domeniul public al Comunei Șoldanu, cu modificările și completările ulterioare;
· Hotărârea Consiliului Local al Comunei Șoldanu nr. 56 din 30 septembrie 2009 privind modificarea și completarea inventarului bunurilor care alcătuiesc domeniul public al comunei Șoldanu, județul Călărași, însușit prin H.C.L. Șoldanu nr. 15/1999 și atestat prin H.G.R. nr. 1349/2001;
· Anexa nr. 43, poziția 10 la Hotărârea Guvernului nr. 1349/2001 privind atestarea domeniului public al județului Călărași precum și al municipiilor, orașelor și comunelor din județul Călărași, modificată și completată prin Hotărârea Guvernului nr. 1303/2011;
· Hotărârea Consiliului Local al Comunei Șoldanu nr. 57 din 16.12.2021 privind aprobarea alegerii Președintelui de ședință al Consiliului Local al Comunei Șoldanu pentru lunile ianuarie, februarie și martie 2022;
· Faptul că imobilul Teren sport, Sat Negoești, în suprafață de 14.000 mp, situat în Tarlaua 29, Parcela 3, având vecinătățile, la N - teren disponibil, la S - DN 4, la E – drum, la V - teren disponibil, identificat la poziția 10 din Inventarul bunurilor care aparțin domeniului public al Comunei Șoldanu, identificat ca fiind necesar atribuirii în folosință în baza prevederilor Legii nr. 15/2003, nu a fost amenajat pentru funcțiunea stabilită, nemaiîndeplinind, cumulat, caracteristicile de bun public și lipsindu-i, astfel, uzul sau interesul public local;
· Neîncadrarea bunului în categoria celor stabilite prin Anexa nr. 4 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Ținând cont de:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile art. 3 alin. (2), art. 31, art. 40-40 și art. 80-83 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Față de elementele de drept și de fapt prezentate, 
În temeiul Ordonanței de urgență a Guvernului nr.57/2019 privind Codul Administrativ, cu modificările și completările ulterioare:
· art. 136 alin. (1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin. (1) lit. a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a inițiat Proiectul de hotărâre privind aprobarea trecerii din domeniul public în domeniul privat al Comunei Șoldanu a imobilului situat în intravilanul Satului Negoești, Tarlaua 29, Parcela 3, număr cadastral 20338.
Considerând proiectul de hotărâre elaborat ca fiind legal și oportun, pe cale de consecință propunem Consiliului Local al Comunei Șoldanu aprobarea hotărârii în forma prezentată.   
Inspector,									Inspector,
Angela-Camelia BUȘTĂ						Rodica DUMITRESCU
		


